
DR.31.3.2005  

 
 

51

 Tuan Yang di-Pertua, saya ingin minta izin untuk berpindah ke tajuk bumiputera 
minoriti di Malaysia.  Tuan Yang di-Pertua, dalam Titah Ucapan Seri Paduka Baginda 
tempoh hari, baginda menyentuh isu penyertaan yang seimbang dalam ekonomi di 
kalangan kumpulan etnik dan wilayah di negara ini.  Ini termasuk menyumbangkan tahap 
pembangunan antara sesama bumiputera itu sendiri.  Baginda juga menekankan bahawa 
perhatian khusus akan diberi terhadap kumpulan peribumi di Sabah dan Sarawak.   

 Tuan Yang di-Pertua, berasaskan kepada kenyataan ini, kita sanggat bersyukur 
dan berterima kasih kerana Yang Amat Berhormat Perdana Menteri sendiri semasa 
merasmikan Kongres Ekonomi Bumiputera Minoriti di PWTC pada 8 Februari 2005, telah 
memberi jaminan kepada masyarakat bumiputera minoriti di Sabah dan Sarawak bahawa 
mereka juga tidak terpinggir dalam bidang perniagaan di negara ini.  Jelas sekali bahawa 
dengan dasar-dasar begitu, masa depan masyarakat ini mula nampak lebih cerah.  Oleh 
sebab itu, kita minta supaya kerajaan kita Barisan Nasional yang sangat bertanggungjawab 
dalam hal ini dapat mewujudkan satu mekanisme yang lebih efektif untuk menyampaikan 
dasar-dasar yang telah disebutkan oleh Baginda dan Yang Amat Berhormat Perdana 
Menteri kita.  

 Tuan Yang di-Pertua, saya pindah kepada perkara pembangunan sektor komoditi 
dan pertanian.  Sektor komoditi dan pertanian di negara ini masih menyumbang dengan 
ketara pada ekonomi negara dari segi menjana perolehan dan mewujudkan pekerjaan 
walaupun pernah menjadi penyumbang utama sebelum diambil alih oleh sektor pembuatan 
pada tahun 1987 dahulu.  Contohnya, sektor komoditi menyumbang sebanyak 6% kepada 
KDNK tahun lalu dan kurang lebih 14% bahagian kerajaan pada tahun 2004 itu.  Sektor 
pertanian pula mencatatkan pertumbuhan sebanyak 2.3% pada tahun 2001 dan lebih 
daripada itu dalam 2002 dan 2003, jika dibandingkan dengan 0.52% pada tahun 2000 
dahulu.   

 Tuan Yang di-Pertua, kita sedar bahawa sektor pertanian ialah satu sektor yang 
mempunyai potensi terbesar untuk menyumbang kepada pertumbuhan ekonomi negara.  
Saya amat bersetuju dengan Titah Ucapan Baginda bahawa kita belum menerokai 
sepenuhnya potensi pengeluaran produk makanan.  Saya percaya, sektor ini pula direka 
bentuk bagi meningkatkan produktiviti dengan input utama dan memastikan setiap petani 
diberi ganjaran melalui produktiviti.  Usahawan-usahawan pertanian moden perlu kita 
bimbing dan galakkan untuk menerajui sektor ini dalam masa depan yang semakin 
mencabar sekali. 

 Tuan Yang di-Pertua, kegunaan bioteknologi pertanian untuk memperbaharui dan 
memodenisasikan sektor ini amatlah penting.  Bioteknologi membolehkan negara kita 
menjalankan penyelidikan bagi mencari gen-gen yang boleh diguna pakai untuk 
mengubahkan bahan-bahan pengeluaran pertanian ataupun klon-klon baru yang terkini.  
Kita sedar setakat ini bahawa bioteknologi merupakan satu industri yang masih muda di 
Malaysia akan tetapi saya yakin dengan komitmen yang tinggi dan perwujudan 
Kementerian Sains, Inovasi dan Teknologi baru-baru ini, Malaysia akan mempunyai masa 
depan yang cerah untuk berkembang dalam bidang bioteknologi ini.  

Tuan Yang di-Pertua, untuk memperkembangkan industri bioteknologi ini kita perlu 
menyusun semula strategi pelaksanaan yang tepat seperti pembangunan sumber manusia 
khasnya latihan diberi kepada pegawai-pegawai penyelidik yang bijak pandai dan 
berpengalaman.   

Kita perlu menjalankan usaha penyelidikan dan pembangunan.  Kita perlu 
membina infrastruktur untuk melicinkan pembangunan industri bioteknologi ini supaya bio 
teknologi di negara kita ini akan terus maju dan dapat menjadi satu industri yang akan 
memberi hasil yang lebih besar lagi kepada negara kita. 

Tuan Yang di-Pertua, selain daripada itu bagi makluman Dewan ini saya ingin 
bertanya kepada Kementerian Sains, Teknologi dan Inovasi sejauh manakah negara kita 
telah berjaya dalam usaha meningkatkan sumbangan pertanian kepada KDNK kita 
menerusi bioteknologi pertanian.  Dengan izin is there any breakthrough in this field so far?   



51. Tuan Yang di-Pertua, saya ingin minta izin untuk berpindah ke tajuk bumiputera minoriti di Malaysia. Tuan Yang di-Pertua, dalam Titah Ucapan Seri Paduka Baginda tempoh hari, baginda menyentuh isu penyertaan yang seimbang dalam ekonomi di kalangan kumpulan etnik dan wilayah di negara ini. Ini termasuk menyumbangkan tahap pembangunan antara sesama bumiputera itu sendiri. Baginda juga menekankan bahawa perhatian khusus akan diberi terhadap kumpulan peribumi di Sabah dan Sarawak. Tuan Yang di-Pertua, berasaskan kepada kenyataan ini, kita sanggat bersyukur dan berterima kasih kerana Yang Amat Berhormat Perdana Menteri sendiri semasa merasmikan Kongres Ekonomi Bumiputera Minoriti di PWTC pada 8 Februari 2005, telah memberi jaminan kepada masyarakat bumiputera minoriti di Sabah dan Sarawak bahawa mereka juga tidak terpinggir dalam bidang perniagaan di negara ini. Jelas sekali bahawa dengan dasar-dasar begitu, masa depan masyarakat ini mula nampak lebih cerah. Oleh sebab itu, kita minta supaya kerajaan kita Barisan Nasional yang sangat bertanggungjawab dalam hal ini dapat mewujudkan satu mekanisme yang lebih efektif untuk menyampaikan dasar-dasar yang telah disebutkan oleh Baginda dan Yang Amat Berhormat Perdana Menteri kita. Tuan Yang di-Pertua, saya pindah kepada perkara pembangunan sektor komoditi dan pertanian. Sektor komoditi dan pertanian di negara ini masih menyumbang dengan ketara pada ekonomi negara dari segi menjana perolehan dan mewujudkan pekerjaan walaupun pernah menjadi penyumbang utama sebelum diambil alih oleh sektor pembuatan pada tahun 1987 dahulu. Contohnya, sektor komoditi menyumbang sebanyak 6% kepada KDNK tahun lalu dan kurang lebih 14% bahagian kerajaan pada tahun 2004 itu. Sektor pertanian pula mencatatkan pertumbuhan sebanyak 2.3% pada tahun 2001 dan lebih daripada itu dalam 2002 dan 2003, jika dibandingkan dengan 0.52% pada tahun 2000 dahulu. Tuan Yang di-Pertua, kita sedar bahawa sektor pertanian ialah satu sektor yang mempunyai potensi terbesar untuk menyumbang kepada pertumbuhan ekonomi negara. Saya amat bersetuju dengan Titah Ucapan Baginda bahawa kita belum menerokai sepenuhnya potensi pengeluaran produk makanan. Saya percaya, sektor ini pula direka bentuk bagi meningkatkan produktiviti dengan input utama dan memastikan setiap petani diberi ganjaran melalui produktiviti. Usahawan-usahawan pertanian moden perlu kita bimbing dan galakkan untuk menerajui sektor ini dalam masa depan yang semakin mencabar sekali. Tuan Yang di-Pertua, kegunaan bioteknologi pertanian untuk memperbaharui dan memodenisasikan sektor ini amatlah penting. Bioteknologi membolehkan negara kita menjalankan penyelidikan bagi mencari gen-gen yang boleh diguna pakai untuk mengubahkan bahan-bahan pengeluaran pertanian ataupun klon-klon baru yang terkini. Kita sedar setakat ini bahawa bioteknologi merupakan satu industri yang masih muda di Malaysia akan tetapi saya yakin dengan komitmen yang tinggi dan perwujudan Kementerian Sains, Inovasi dan Teknologi baru-baru ini, Malaysia akan mempunyai masa depan yang cerah untuk berkembang dalam bidang bioteknologi ini. Tuan Yang di-Pertua, untuk memperkembangkan industri bioteknologi ini kita perlu menyusun semula strategi pelaksanaan yang tepat seperti pembangunan sumber manusia khasnya latihan diberi kepada pegawai-pegawai penyelidik yang bijak pandai dan berpengalaman. Kita perlu menjalankan usaha penyelidikan dan pembangunan. Kita perlu membina infrastruktur untuk melicinkan pembangunan industri bioteknologi ini supaya bio teknologi di negara kita ini akan terus maju dan dapat menjadi satu industri yang akan memberi hasil yang lebih besar lagi kepada negara kita. Tuan Yang di-Pertua, selain daripada itu bagi makluman Dewan ini saya ingin bertanya kepada Kementerian Sains, Teknologi dan Inovasi sejauh manakah negara kita telah berjaya dalam usaha meningkatkan sumbangan pertanian kepada KDNK kita menerusi bioteknologi pertanian. Dengan izin is there any breakthrough in this field so far?.